BE-ja fillon takimin e nivelit të lartë për Kosovën
Një nga kryeministrat evropianë tha dje se për të dalë me një vendim ndoshta do të pritej deri pas zgjedhjeve presidenciale në Serbi që
Udhëheqësit e Bashkimit Evropian mbërritën dje në Belgjikë në përpjekje për t’i dhënë zgjidhje çështjes së Kosovës. Kryeministri i Suedisë Fredrik Reinfeldt sugjeroi që të pritej për marrjen e një vendimi deri pas zgjedhjeve presidenciale në Serbi, të cilat do të mbahen më 20 janar me një raund të dytë të mundshëm më 3 shkurt. Deklarata e zotit Reinfeldt përputhet me afatin kohor që deklaroi dje komisioneri i BE-së për Zgjerimin Olli Rehn, sipas së cilit vendimi mbi statusin e ardhshëm të Kosovës do të merret gjatë gjysmës së parë të vitit të ardhshëm. Zoti Rehn i tha një gazete të përditshme finlandeze se duhet të gjendet një zgjidhje, sepse situata e tanishme nuk është e qëndrueshme. Megjithatë, ai tha se procesi do të marrë kohë. Kryeministri i Shqipërisë Sali Berisha mbërriti po dje në Bruksel për takimin e BE-së. tha ai. Anëtaret e Bashkimit Evropian, Greqia, Spanja, dhe Sllovakia druhen se pavarësia e Kosovës do të inkurajonte lëvizje separatiste në vende të tjera. Qiproja, një aleate tradicionale e Serbisë, bllokoi këtë javë një marrëveshje për një qëndrim të përbashkët të BE-së për Kosovën, si edhe planet për dërgimin e një misioni të BE-së me 1 mijë e 800 forca të rendit dhe sigurisë atje. Diplomatët evropianë thonë se udhëheqësit e Bashkimit Evropian do të shqyrtojnë një plan në të cilin Britania, Franca, Gjermania dhe Italia do ta njihnin pavarësinë e Kosovës brenda 48 orësh nga shpallja e saj. Vendet e tjera të Bashkimit Evropian dhe Shtetet e Bashkuara do t’i pasonin. Udhëheqësit e Bashkimit Evropian në takimin e nivelit të lartë nuk pritet të marrin ndonjë vendim për Kosovën. Këshilli i Sigurimit i OKB-së do ta diskutojë çështjen e Kosovës me 19 dhjetor. //kk//